TSR กำไรปี 61 เพิ่มขึ้น 38% หลังต้นทุน-ค่าใช้จ่ายลดลง แถมปันผล 0.08 บ./หุ้น XD 3 พ.ค.นี้
TSR กำไรปี 61 เพิ่มขึ้น 38% มาที่ 106.79 ลบ. จากปีก่อนกำไร 77.37 ลบ. หลังต้นทุน-ค่าใช้จ่ายลดลง แถมปันผล 0.08 บ./หุ้น XD 3 พ.ค.นี้ เคาะวันจ่าย 24 พ.ค.62
28 ก.พ. 2562

บริษัท เธียรสุรัตน์ จำกัด (มหาชน) หรือ TSR รายงานผลการดำเนินงานประจำปี 2561 สิ้นสุดวันที่ 31 ธ.ค.61 มีกำไรสุทธิดังนี้

โดยผลการดำเนินงานประจำปี 2561 มีผลกำไรเพิ่มขึ้น เนื่องจากการเพิ่มขึ้นของสัดส่วนการขายของในรูปแบบของ Online to Offline ที่มีต้นทุนในการดำเนินงานที่ต่ำกว่าระบบการขายตรงโดยผ่านพนักงานขายแบบ Door to Door ประกอบกับแผนในการลดต้นทุนและค่าใช้จ่ายในการขายและบริหารที่เริ่มท าอย่างจริงจังและต่อเนื่อง จนทำให้กำไรต่อหุ้นของกลุ่มบริษัทในปีนี้เท่ากับ 0.191 บาทเทียบกับผลกำไรต่อหุ้นในปีก่อนที่เท่ากับ 0.156 บาท
ขณะที่ต้นทุนขายของกลุ่มบริษัทสำหรับปี 2561 มีจำนวน 388.52 ล้านบาท ซึ่งลดลงเท่ากับ 11.90 ล้านบาท จากปีก่อน หรือลดลง 2.97%
อีกทั้ง ค่าใช้จ่ายในการขายของกลุ่มบริษัทสำหรับปี 2561 เท่ากับ 537.18 ล้านบาท ลดลงจากปีก่อน จำนวน 57.82 ล้านบาท หรือลดลง 9.72% สัดส่วนค่าใช้จ่ายในการขายต่อรายได้จากการขายและรายได้ดอกผลตามสัญญาเช่าซื้อสำหรับปี 2561 อยู่ที่ 34.10% ซึ่งลดลงจากปีก่อนเท่ากับ 36.07% การลดลงนี้เป็นผลมาจากการเพิ่มขึ้นของสัดส่วนการขายของระบบ Online to Offline Sale ที่มีค่าใช้จ่ายในการขายต่ำกว่าการขายแบบขายตรง (Direct Sale) รวมกับการปรับปรุงโครงสร้างของการขายและการจ่ายผลตอบแทนของฝ่ายขายที่มีการซ้ำซ้อนให้มีประสิทธิภาพและเหมาะสมมากขึ้น
รวมถึงค่าใช้จ่ายในการบริหารของกลุ่มบริษัทสำหรับปี 2561 เท่ากับ 387.29 ล้านบาท ลดลงจากปีก่อน จำนวน 40.60 ล้านบาท หรือลดลง 15.06% โดยมีสัดส่วนค่าใช้จ่ายในการบริหารต่อรายได้จากการขายและรายได้ดอกผลตามสัญญาเช่าซื้อสำหรับปี 2561 ลดลงจาก 25.94% ในปีก่อนเป็น 24.58% ในปี 2561 ซึ่งการลดลงดังกล่าวนั้นเป็นผลมาจากการลดลงของค่านายหน้าในการเก็บเงินอันสืบเนื่องมาจากมูลค่าของลูกหนี้เช่าซื้อที่ลดลงและการเปลี่ยนวิธีการเก็บเงินจากที่มีเจ้าหน้าที่เก็บเงินไปเก็บเป็นการให้ลูกค้ามาชำระเงินโดยตรง (Direct Payment) ที่มีค่าใช้จ่ายในการเก็บเงินที่ต่ำกว่า
ประกอบกับแผนการลดค่าใช้จ่ายในการบริหารของบริษัทด้วยการลดค่าใช้จ่ายบริหารที่ซ้ำซ้อนและไม่ก่อให้เกิดประโยชน์กับบริษัท โดยการนำระบบ Outsourcings มาใช้แทนการปฏิบัติงานที่ต้องใช้กำลังคน อันได้แก่ การขนส่ง การบริหารลูกค้า และการพิมพ์และจัดส่งเอกสารให้กับลูกค้า เป็นต้น
พร้อมกันนี้ บริษัทยังประกาศจ่ายปันผลจากงวดดำเนินงานในวันที่ 1 ม.ค.61 ถึงวันที่ 31 ธ.ค.61 อัตราจ่ายเป็นเงินสด (บาทต่อหุ้น) 0.08 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2562 ทั้งนี้ กำหนดจ่ายเงินปันผลในวันที่ 24 พ.ค. 2562